Source: https://www.epi.sk/zz/1969-163
Timestamp: 2019-10-23 02:17:40+00:00
Document Index: 6058194

Matched Legal Cases: ['§ 28', '§ 28', '§ 46', '§ 55', '§ 39', '§ 42', '§ 45']

163/1969 Zb. Zákon, ktorým sa mení a dopĺňa zákon č. 19/1966 Zb. o vysokých školách | Aktuálne znenie
Hľadaj v 163/1969 ×
163/1969 Zb.
Zákon č. 163/1969 Zb.Zákon, ktorým sa mení a dopĺňa zákon č. 19/1966 Zb. o vysokých školách
Čiastka 49/1969
Platnosť od 23.12.1969 do31.08.1980
Účinnosť od 23.12.1969 do31.08.1980
Zrušený 39/1980 Zb. (nepriamo)
Aktuálne znenie 23.12.1969 - 31.08.1980
zo 17. decembra 1969,
ktorým sa mení a dopĺňa zákon č. 19/1966 Zb. o vysokých školách
Zákon č. 19/1966 Zb. o vysokých školách sa mení a dopĺňa takto:
1. Za § 28 sa vkladá nový § 28a tohto znenia:
Pracovný pomer vysokoškolských učiteľov sa skončí koncom semestra, v ktorom dovŕšili 65. rok veku, ak sa neskončil z iného dôvodu skôr. Výnimky povoľuje minister školstva.“
2. Ustanovenie prvej vety § 46 ods. 4 sa mení a znie:
„(4) Členmi vedeckej rady fakulty sú dekan a prodekani.“
3. Za oddiel V sa vkladá nový oddiel Va - Oprávnenie ministra školstva s § 55a, ktorý znie:
(1) V odôvodnených prípadoch môže minister školstva
a) ak nesúhlasí s návrhom, na ktorom sa uzniesla vedecká rada vysokej školy, predložiť vláde svoj návrh na vymenovanie rektora; môže tiež podať návrh na odvolanie rektora;
b) ak nebola potvrdená voľba prorektorov vysokých škôl, dekanov a prodekanov fakúlt a samostatných fakúlt, vymenovať týchto akademických funkcionárov, a to na dobu troch rokov z radov vysokoškolských učiteľov, spravidla z riadnych alebo mimoriadnych profesorov alebo docentov; môže tiež týchto funkcionárov odvolať i bez splnenia podmienok uvedených v § 39 ods. 6, § 42 ods. 4 a § 45 ods. 4 cit. zákona;
c) zriaďovať, zrušovať, rozdeľovať a zlučovať katedry, výskumné ústavy, vedecké pracoviská, prípadne iné organizačné útvary pre vedeckopedagogickú činnosť a účelové zariadenia vysokých škôl a vymenúvať i odvolávať ich vedúcich;
d) uzavierať namiesto príslušných vysokých škôl a fakúlt pracovné zmluvy a rozväzovať pracovné pomery s pracovníkmi vysokých škôl na základe všestranného posúdenia politickovýchovnej, pedagogickej, vedeckej (umeleckej), prípadne inej odbornej činnosti;
e) pracovníkov, ktorí spĺňajú morálne, politické, pedagogické, vedecké (umelecké) alebo iné odborné predpoklady, vymenúvať za docentov, prípadne predkladať vláde návrhy na vymenovanie riadnych a mimoriadnych profesorov výnimočne bez habilitačného, prípadne vymenovacieho konania.
(2) V prípadoch uvedených v odseku 1 neplatia príslušné ustanovenia predchádzajúcich oddielov zákona.“